Sigismund Waitz

**Sigismund Waitz** (født 29. mai 1864 i Brixen Tirol i Det østerrikske keiserrike, død 30. oktober 1941 i Salzburg i Det tyske rike) var en østerriksk katolsk erkebiskop.
## Liv og virke
### Prest
Sigismund Waitz ble født i Brixen og ble utdannet til en kirkelig karriere, men lite er kjent om hans studier før han ble ordinert til prest i katedralen i hjembyen den 29. juni 1886.
### Hjelpebiskop i Brixen
Den 9. mai 1913 ble han valgt til hjelpebiskop av Brixen, og den 8. juni samme år fikk han tildelt titulærbispedømmet *Cibira*.

Med det østerrikske monarkis fall i 1918 viste Waitz seg å være politisk svært aktiv fra begynnelsen av, helt til det punktet at han i Østerrike ble ansett som en av fedrene til den autoritære kristne stat, den såkalte austrofascismen. Han var så overbevist om forsvaret av det katolske ideal mot spredningen av sekulær ateisme at han gikk så langt som å danne paramilitære kristne militser med navnet «Heimwehr» i opposisjon til Forsvarsligaen for den østerrikske republikk.

I 1921 ble han utnevnt til apostolisk administrator av Innsbruck-Feldkirch, en stilling han skulle fratre i 1938 ved *[[Anschluss]].* Han ble bispeviet av biskop Franz Egger av Brixen {Bressanone}, og med biskop Celestino Endrici av Trento som medkonsekrerende.  

Siden slutten av første verdenskrig hadde i Østerrike representanter for politiske partier så vel som den katolske kirke uttalt seg mot jøder og jødedommen. I 1925 advarte biskop Waitz, om den globale trussel som utgjordes av grådige, ågerlystne, vantro jøder, hvis makt hadde vokst enormt. Det kristelig-sosialistiske parti i Østerrike brukte noen åpenlyst antisemittiske klisjeer under valgkampen. 

På det sosiale nivå var han en forløper for encyklikaen «Quadragesimo Anno» til pave Pius XI.

### Erkebiskop av Salzburg
10. desember 1934 ble han utnevnt til erkebiskop av Salzburg, men selv i denne stillingen fikk han mange problemer å møte. Han viet seg til det brede spekter av sosiale problemer, fattigdom og høy arbeidsledighet som plaget Østerrike. Han inntok standpunkt mot nazismens fremvekst og forble det selv under denne bevegelsens regjeringstid i Østerrike.

Ved sin død i Salzburg 30. oktober 1941 ble erkebiskop Waitz gravlagt i krypten i byens katedral.

## Episkopalgenealogi
Hans episkopalgenealogi er:
* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Alessandro Mattei (1744-1820) *1767
* Kardinal Pietro Francesco Galleffi (1770-1837) *1819
* Kardinal Giacomo Filippo Fransoni (1775-1856) *1822
* Kardinal Carlo Sacconi (1808-1889) *1851
* Kardinal Edward Henry Howard of Norfolk (1829-1892) *1872
* Kardinal Mariano Rampolla del Tindaro (1843-1913) *1882
* Kardinal Rafael Merry del Val y Zulueta (1865-1930) *1900
* Biskop Josef Altenweisel (1851-1912) *1904
* Biskop Franz Egger (1836-1918) *1908
* Erkebiskop *Sigismund Waitz* (1864-1941) *1913

## Referanser